Forward+pipetteringsteknikk+(video)

Forward pipetteringsteknikk er den mest brukte pipetteringsteknikken til både serum og reagens, og kalles derfor også Standard pipetteringsteknikk. Teknikken passer godt til lite viskøse løsninger. Begynn med å dreie stempelet (pipetteringsknappen) for å stille inn riktig prøvevolum. Det er viktig at alle tall er godt synlig når pipetten er ferdiginnstilt. Sett på spissen, og sørg for at den sitter godt på. Trykk så stempelet ned til første stopp, og sett spissen like under væskeoverflaten i den ønskede løsningen/serumet. __Det er viktig at pipetten er loddrett__. Slipp stempelet sakte opp til startposisjon. Spissen er nå fylt. Ta pipetten opp av løsningen/serumet og stryk spissen lett mot kanten/veggen av glasset. __Hold pipetten loddrett__ ved avlevering av løsningen/serumet, med spissen mot glassveggen evt. like over væskeoverflaten i glasset innholdet skal tilsettes. Spissen skal __ikke__ ned i væsken. Trykk stempelet til første stopp, og etter ett sekund trykkes stempelet helt ned (andre stopp). Ved å berøre glassveggen avsettes den siste dråpen på spissen. Spissen tas av ved å trykke på ejektormekanismen.

Det er viktig å skifte spiss for hver pipettering ved pipettering av serum. Ved pipettering av samme reagens trengs det ikke å byttes spiss mellom pipetteringene, men spissen må da fuktes med reagenset før første pipettering.





Referanser: Martha Berge, //Kompendium i interne praksisstudier medisinsk laboratorieteknologi 1//, 2008 Eli Kjøbli, Frode Vågen, Irene Lauritsen, //Medisinsk laboratorieteknologi 2, Kvantitative teknikker,// 2009

media type="youtube" key="nC36tAWFOPE" height="252" width="448"